Verdictul lui Adrian Mutu în cazul lui Vlad Chiricheș. Ce șanse are să prindă lotul pentru EURO 2024
România se pregătește de participarea la EURO 2024, competiție transmisă în exclusivitate pe PRO TV, PRO ARENA și VOYO.
Înaintea turneului final din Germania, România a jucat două partide amicale, cu Irlanda de Nord (scor 1-1) și cu Columbia (scor 2-3), iar Adrian Mutu a făcut o scurtă analiză a evoluției tricolorilor, explicând care sunt problemele cu care se confruntă anumiți jucători.
"L-am văzut puţin stingher pe Drăguşin. Se vede că nu are meciuri în picioare, faţă de ce juca el înainte şi ce ritm avea. A dat şi de o echipă care a crescut mult ritmul şi a accentuat lipsa lui de jocuri.
Probabil dacă ar fi fost un ritm mai scăzut din partea adversarilor nu s-ar fi văzut, dar aşa… N-a fost în formă, lipsa de jocuri de la echipa de club se vede. O să ajungem la Euro şi avem nevoie ca băieţii să joace puţin.
Altfel, o să ne aştepte cam aceeaşi vijelie şi acolo. Nu cred că mai are timp Chiricheş să poată ajunge la EURO.
Eu cred că Stanciu, fundaşii centrali, portarii Moldovan şi Niţă, pe care poţi să te bazezi. Chiar dacă vouă nu vă place Marius Marin, mie îmi place, un jucător important în economia jocului", a spus Adrian Mutu, potrivit Fanatik.
Vlad Chiricheș speră să prindă convocarea la EURO 2024
Internaționalul român a vorbit despre obiectivele pe care le are pe teren scurt, transmițând că va face tot ce este posibil pentru a avea șanse să fie chemat la echipa națională.
"Cumva după ce m-am operat, mi-am trasat două obiective mari. E important acum să revin, să joc şi sper la final să pot spune că le-am îndeplinit. (n.r. - te referi la naţională) Da, nu mă ascund că îmi doresc să joc la naţională, e important să revin acum şi să joc restul meciurilor, apoi vedem ce decizie se va lua.
Din câte îmi aduc aminte, în perioada 2016 nici eu nu jucam foarte mult la echipa de club, dar la turneul final m-am simţit ca şi cum aş fi jucat. Cred că ideea de prezenţă la un Campionat European îţi dă suflu, îţi dă împlinire şi te ajută să dai tot ce ai mai bun în momentul ăla.
-
EURO 2024 este în exclusivitate la PRO TV, PRO ARENA și VOYO
Sunt sigur că naţională m-a ajutat foarte mult în cariera mea, de la Piţurcă, care m-a chemat când eram la Pandurii, nimeni altcineva n-ar fi făcut-o. Şi continuitatea cu Iordănescu, Contra, Daum, Rădoi. Au fost oameni care au avut încredere în mine şi m-au ajutat foarte mult. Şi, normal ca şi statutul meu de la naţională m-a ajutat în multe momente să am oferte de la echipe importante, din Italia, Anglia, sunt sigur că m-a ajutat foarte mult naţionala", a declarat Vlad Chiricheş, pentru Orange Sport.
Urmăriți SPORT.RO și pe Google News